kardosdrur/scandi-wiki huggingface dataset:
Engelsk-Dansk Biscuits Fabrik

Engelsk-Dansk Biscuits Fabrik var en stor småkagefabrik grundlagt 1900. Den havde fra 1912 til huse i Heimdalsgade 35-37 på Nørrebro i København.

De stadigt eksisterende bygninger i nationalromantisk stil i Heimdalsgade fra 1912 er tegnet af arkitekten Olaf Petri.

Fabrikken, der især beskæftigede mange kvinder, måtte lukke i 1978.

Gamle kagedåser med firmaets navn dukker ofte op på loppemarkeder etc.

Nørrebro
Danske virksomheder etableret i 1900
Tidligere virksomheder i København
Industribygninger i København
Ophørt i 1978
Bagerier i Danmark
Holbæk Kaserne

Holbæk Kaserne var en infanteri- og artillerikaserne i Holbæk. Den blev opført som følge af forsvarsforliget og Hærloven af 1909 og indviet i 1913. I 1980 medførte forsvarsforliget, at kasernen i 1982 blev nedlagt.

Kasernen blev opført sammen med en lang række andre kaserneanlæg på Sjælland, blandt andre Ringsted Kaserne, Slagelse Kaserne og Vordingborg Kaserne.

Kasernens bygninger er tegnet af arkitekterne Olaf Petri og Egil Fischer. Bygningerne findes endnu og fungerer mestendels som boliger, og i 2003 blev eksercerhuset og ridehuset på kasernen fredet.

Nedlagte kaserner i Danmark
Fredede militæranlæg i Danmark
Etableret i 1913
Ophørt i 1980
Kaserne
Bjarne Hoyer

Bjarne Hoyer (24. april 1912 i Hellerup – 30. marts 1991) var en dansk komponist. 

Bjarne Hoyer var uddannet på Niels Brock og begyndte i 1935 at komponere danse- og underholdningsmusik. Han fik ideen til og skabte i årene 1938-1943 en radiokabaret Vi unge sammen med Knud Pheiffer. I 1954 var han grammofoncausør i radioen. Han komponerede f.eks. Bare for at få et glimt af dig, Det er kærlighed, Regnvejrsserenade, Solskinsserenade, Når bladene falder, Min melodi til dig og Kom hjem lille far. I 1960 deltog han i Melodi Grand Prix'et med To lys på et bord, som lige akkurat fik stemmer nok til en syvendeplads og som blev hans største succes. En anden af hans kompositioner er juleklassikeren Skal vi klippe vore julehjerter sammen. Bjarne Hoyer arbejder også i en periode for den nye Radio Mercur og har været pladeanmelder i Villabyerne. Han blev den 15. december 1978 gift i Ordrup Kirke med Birgit Hjorthus. 

Bjarne Hoyer havde sit faste arbejde i Gentofte Kommunes Børnetilsyn.

Komponister fra Danmark
Personer med enkeltværker i Kulturkanonen
RAF Fauld-ulykken

RAF Fauld-ulykken var en militær eksplosionsulykke i 1944 nær Fauld i England, hvor mellem 3.500 og 4.000 tons ammunition eksploderede. Eksplosionen var en af de største kunstige ikke-atomare eksplosioner nogensinde.

Eksplosionen ødelagde bl.a. en gård og et nærliggende vandreservoir, som medførte oversvømmelser.

Katastrofen skete mandag den 27. november 1944 kl. 11:11 på RAFs underjordiske ammunitionslager nær Fauld. Eksplosionen efterlod et ca. 30 m dybt krater med en diameter på ca. 300 m.

Der fandtes ingen officielle lister over antallet af arbejdere på området, så derfor er dødstallet ved ulykken usikkert. Det skønnes dog, at omkring 75 personer døde, heriblandt 26 arbejdere (inkl. nogle italienske krigsfanger), 42 personer på en nærliggende gipsfabrik og omkring et dusin arbejdere på en nærliggende gård.

Grunden til eksplosionen blev ikke klarlagt dengang. I 1974 blev det officielt meddelt, at grunden til eksplosionen var, at en arbejder havde fjernet en detonator fra en armeret bombe med en jernmejsel i stedet for én af træ. Et øjenvidne afgav forklaring om, at han havde set en arbejder bruge denne metalmejsel i stedet for én af træ, i modstrid med de gældende regler.

Referencer 

Ulykker
Englands historie
Begivenheder i 1944
Vestallierede

De Vestallierede var demokratierne og deres kolonier indenfor den bredere koalision af Allierede i 2. Verdenskrig. Begrebet dækker i almindelighed landene i det britiske Commonwealth of Nations, polske eksilstyrker i Vesteuropa (fra 1939), eksilstyrker fra andre europæiske lande (fra 1940), De Forenede Stater (fra 1941), Frankrig og nogle få andre lande. Begrebet omfatter derfor hverken Sovjetunionen eller Kina, som også var Allierede.

Fra 1942 blev alle de vestallierede styrker ledet af den fælles britisk-amerikanske stab Combined Chiefs of Staff, der havde base i Washington, D.C.

Begrebet Vestallierede blev brugt om de amerikanske, britiske og franske styrker, der var stationeret i Vestberlin fra 1945 til 1994.

Eksterne links 
 History of the Western Allies in Berlin

2. verdenskrig
Den kolde krig
(3233) Krisbarons

3233 Krišbarons er en asteroide i asteroidebæltet, med en omløbstid på 1213,5699777 dage (3,32 år).

Asteroiden blev opdaget den 8. september 1977 af Nikolaj Stepanovitj Tjernykh og opkaldt efter den lettiske folklorist Krišjānis Barons.

Eksterne henvisninger 

Krisbarons, (3233)
Blodikter

Blodikter (Schistosoma) er en slægt af parasistiske fladorme. De forårsager sygdommen bilharziose som anses for den næstmest alvorlige parasitsygdom på verdensplan efter malaria med over 200 millioner inficerede mennesker og anslået 20.000-200.000 dødsfald per år.

De voksne fladorme lever afhængig af arten i blodkapilærer i enten tarmkrøset (mesenterium, bindevævet der omslutter tarmene) eller ved urinblæren. De er unikke blandt fladorme ved at der er markant forskel på hanner og hunner. Deres æg bliver afhængig af arten udskilt med enten fæces eller urin. Larven skal passere gennem en mellemvært som er snegle som lever i ferskvand før det næste larvestadie kan inficere pattedyr ved at trænge gennem huden.

Referencer 

Fladorme
Parasitiske fladorme
Eric Flint

Eric Flint (født 6. februar 1947, død 17. juli 2022) var en amerikansk forfatter. Hans bøger er Science Fiction og humoristiske fantasieventyr.

Eksterne henvisninger 

Science fiction-forfattere fra USA
(3268) De Sanctis

3268 De Sanctis (1981 DD) er en asteroide i asteroidebæltet opdaget 26. februar, 1981 af Henri Debehogne på observatoriet La Silla.

Eksterne henvisninger 
 JPL Small-Body Database Browser on 3268 De Sanctis

De Sanctis, (3268)
1632 (bog)

1632 er en roman af den amerikanske forfatter Eric Flint, der blev udgivet 2000. Det er den første bog i en serie af bøger, der foregår i et alternativ historie-univers. Den handler om en lille amerikansk by med 3000 indbyggere, der bliver sendt tilbage i tiden til maj 1631 i Det tysk-romerske Rige under trediveårskrigen.

Romaner fra USA
Litteratur i 2000
Kinesisk uldhåndskrabbe

Kinesisk uldhåndskrabbe (Eriocheir sinensis) er en krabbeart, der oprindeligt kun levede langs kysten i Østasien fra Fujian i Kina til Korea. Krabben er en invasiv art og menes at være ført til Danmark via fragtskibes ballastvand og blev første gang set i Danmark i 1927.

Krabben blev i 2002 observeret i Donau i Østrig, og menes at være vandret dertil via Main-Donau-Kanalen.

Kulinarisk 
Krabben er en berømt delikatesse i Shanghai.

Kilder 

Krabber
Invasive arter
Kuala Lumpur International Airport

Kuala Lumpur International Airport (Malajisk: Lapangan Terbang Antarabangsa Kuala Lumpur) , også kendt som KLIA, er Malaysias største lufthavn, som ligger i Sepang på Selangordelstaten sydlige side. Lufthavnen, der blev indviet 27. juni 1998, kostede 3,5 milliarder amerikanske dollars at opføre.

Kuala Lumpur International Airport er central hub for Malaysia Airlines og AirAsia. Lufthavnen kan håndtere 70 millioner passagerer og 1,2 millioner ton gods om året. I 2013 håndterede den 47,5 millioner passagerer og var Asiens hurtigst voksende lufthavn. Samme år blev den rangeret som verdens niende travleste lufthavn.

Der er ingen direkte fly fra Danmark til Kuala Lumpur International.

Lufthavnen drives af det børsnoterede selskab Malaysia Airports, men ejes af staten.

Kilder og eksterne henvisninger 
 Kuala Lumpur International Airport website

Etableret i 1998
Lufthavne i Malaysia
Selangor
Factotum (film)

Factotum er en film instrueret af Bent Hamer baseret på en roman af samme navn skrevet af Charles Bukowski. Filmen er oprindeligt en norsk produktion, men med et amerikansk skuespillerhold indeholdende blandt andre Matt Dillon. Den blev udgivet i Norge i 2005 og blev derefter distribueret i USA af IFC Films i 2006.

Eksterne henvisninger 
 

Norske film fra 2005
Film instrueret af Bent Hamer
Amerikanske film fra 2005
Dramafilm fra Norge
Dramafilm fra USA
Brandy de Jerez

Brandy de Jerez er en brændevin i ordets oprindelige betydning, der udelukkende produceres i området Jerez i Andalusien i Sydspanien. Den sælges som brandy, men er  også ingrediens i nogle sherryer. Ligesom sherry har den en beskyttet oprindelsesbetegnelse.

Drikke fra Spanien
Spirituosa
In pectore

In pectore (latin i »brystet«) er en betegnelse som bruges i Den katolske kirke om kardinaler som er udnævnt i hemmelighed. Deres identitet er normalt bare kendt af paven, som udnævner dem, og eventuelt af dem selv. Ifølge katolsk doktrin er deres status også kendt af Gud. 

I moderne tid er årsagerne til at kardinaler udnævnes i hemmelighed, som regel:
 For deres egen sikkerhed, når de lever under regimer hvor katolikker, kristne generelt eller religiøse personer i almindelighed er forfulgt. 
 For andre kristnes sikkerhed, hvis udnævnelsen af en kardinal fra et specielt land kan føre til øget diskrimininering mod eller forfølgelse af katolikker eller kristne generelt.

Før midten af 1900-tallet var det imidlertid som regel andre grunde som lå bag, for eksempel at en kardinalsværdighed ikke ville være rimelig i den stilling vedkommende havde i øjeblikket, og en påtænkt forfremmelse måtte tilrettelægges. At paven ikke blot ventede til alle brikker var faldet på plads og vedkommende var i sin nye stilling, har med præcedensrækkefølge i kardinalskollegiet at gøre. 

Derudover er der nogle udnævnelser som sker in pectore fordi man venter på en lokal bekræftelse af en anden titel; dette gælder specielt kardinaler fra de orientalske katolske kirker, hvor særkirken skal annoncere sine udnævnelser først. Normalt venter man til dette er sket, men hvis et konsistorium er planlagt til en dato lige før annonceringen kan paven udnævne personen i hemmelighed. Det vil da ofte være sådan at hemmeligheden kun bevares i perioden mellem annonceringen af de nye kardinaler og selve konsistoriet. 

En kardinal som er udnævnt in pectore er afhængig af at paven afslører navnet før sin død for at han skal kunne deltage i et pavevalg. Ved annonceringen offentliggøres det, hvornår kardinalen blev udnævnt, og ancienniteten regnes fra den dato, og ikke fra annonceringsdatoen. Hvis paven dør før annonceringen, mister personen sin status som kardinal. I enkelte tilfælde ved kardinalen det ikke selv; f.eks. fik Ignatius Kung Pin-Mei først efter ni år at vide, at han var kardinal.

Kardinaler in pectore 

Denne liste er ufuldstændig.

Pius X (1910-1914) 

Pius X kreerede én kardinal in pectore

Pius XI (1922-1939) 

Pius XI kreerede én kardinal in pectore.

Benedikt XV (1914-1922) 

Pave Benedikt 15. kreerede én kardinal in pectore.

Paul VI (1963-1978) 

Paul VI udpegede fire kardinaler in pectore. Alle blev annonceret før pavens død, men en blev først annonceret  efter sin egen død.

Johannes Paul II (1978-2005) 

Johannes Paul II kreerede fire kardinaler in pectore, hvoraf tre blev annonceret før pavens død.

Kardinaler
Amgen

Amgen Inc. (oprindeligt AMGen, Applied Molecular Genetics) er en international bioteknologivirksomhed med hovedkvarter i Thousand Oaks, Californien. Amgen er det største uafhængige biotekfirma med sine omkring 14.000 medarbejdere, inklusiv de 150 sikkerhedsfolk og i 2007. Deres produkter inkluderer blandt andet epo.

Etableret i 1980
Bioteknologivirksomheder fra USA
Virksomheder i Los Angeles
Selskaber noteret på NASDAQ
Senegambiske stencirkler

De senegambiske stencirkler er en samling præhistoriske gravfelter etableret mellem år 300 f.Kr. og 1500-tallet. Der findes omkring 1.000 sådanne stencirkler, hver bestående af fra 10 til 24 sten, indenfor et 100 km bredt område langs 350 km af Gambiafloden, i alt et område på 39.000 km². Stencirklerne findes både i Gambia og i Senegal.

Den største koncentration af cirkler findes i Djalloumbéré, med mere end 1.000 sten i 52 cirkler. Et udvalg på fire af de mest koncentrerede samlinger af stencirkler blev i 2006 erklæret som et verdensarvsminde: Sine Ngayène og Wanar i Senegal og Wassu og Kerbatch i Gambia. Ved landbyen Wassu findes også et museum. 

Hver cirkel kan bestå af mellem 10 og 24 sten og står normalt i en cirkelform, selv om et kendt anlæg er V-formet. Stenene er af laterit og er fra 1 til 2,5 meter høje. 

Funktionen og formålet er ikke klarlagt, men udgravninger tyder på, at der er menneskegrave under stenene. UNESCO siger, at det store antal anlæg afspejler, at der må have eksisteret en ressourcestærk, velorganiseret og langvarig samfundsstruktur.

Noter

Eksterne henvisninger 

 stone-circles.org 

Verdensarvsområder i Afrika
Monumenter
Stavka

Stavka (, ) var betegnelsen på generalstaben i det Russiske Kejserrige under første verdenskrig og tilsvarende i Sovjetunionen under anden verdenskrig. Udtrykket kan betyde stab, såvel som placeringen af denne.

Stavka under første verdenskrig 

Ved mobiliseringen 30. juli 1914 blev storfyrst Nikolaj Nikolajevitsj øverstkommanderende for de russiske arméer. Han tiltrådte så sent, at han ikke fik nogen indflydelse på planlægningen forud for krigsudbruddet. Han var kompetent, men blev afsat i 1915, efter intriger blandt andet fra Rasputin og Zaren overtog selv kommandoen. Stavkas lejr blev først opslået ved Baranovitsji, en hviderussisk (dengang polsk) by. Etter den tyske offensiv blev Stavka i 1915 flyttet til Mogilev.

Stavka under 2. verdenskrig 

Da Operation Barbarossa blev indledt, var der ingen øverstkommanderende for de sovjetiske militære styrker. Denne position (Glavkom) var blevet afskaffet ved militærreformen i 1920'erne, hvorved Stalin undgik at få en rival; men Stavka blev genskabt efter den tyske invasion i 1941 ved et dekret fra Stalin af 23. juni 1941. Her blev den øverste kommando over de tre våbengrene samlet i "hovedkommandoen for Sovjetunionens væbnede styrker", Stavka Glavnogo Komandovanija med ham selv som leder. Stavka bestod da foruden Stalin selv af marskal Semjon Timosjenko, marskal Georgij Zjukov, udenrigsminister Vjatjeslav Molotov, marskal Kliment Vorosjilov, marskal Semjon Budjonnij og admiral Nikolaj Kusnetsov. Stavka blev organiseret således at disse medlemmer havde ansvaret for hvert sit frontafsnit, derudover deltog også medlemmer af den politiske ledelse. 

Stavka blev reorganiseret to gange i løbet af invasionsåret 1941, først 10. juli og derpå 8. august. Begge gange blev navnet ændret, først til "centralkommandoen for overkommandoen", Stavka Verkhovnogo Komandovanija og derefter til "centralkommandoen for den øverste hovedkommando", Stavka Verkhovnogo Glavnokomandovanija. Både ved starten og ved de følgende omorganiseringer var Stavka underlagt en tæt politisk styring.

Litteratur 

Ross O'Donohue jr. A Viability Analysis of the STAVKA via Function, juni 1977  – Sammendrag: En historisk analyse af Stavka, Stalins militære stab i krigstid. Funktionerne abstraheres for at tydeliggøre det der udføres i fredstid. Konklusionen af sammenligningen og analysen bruges som bevis for at Stavka fortsat eksisterer.

Eksterne links 

 Website om den sidste russiske Zar, med billeder fra hans tid med Stavka (engelsk)

Ruslands militær
Sovjetunionens militær
VT-linjen

VT-linjen også kaldet Vammelsuu–Taipale linjen var en finsk forsvarslinje på det Karelske næs, som blev bygget 1942-1944 under Fortsættelseskrigen. Den strakte sig fra Vammelsuu på nordkysten af den Finske Bugt gennem Kuuterselkä, Kivennapa og langs Taipaleenjoki floden til Taipale på den vestlige bred af Ladoga søen. Den krydsede jernbanen mellem Leningrad og Viipuri ved Kelliö (nu 69 km).

Se også
VKT-linjen

Lokaliteter i Finland i 2. verdenskrig
Fortsættelseskrigen
Solovjovo

Solovjovo (russisk: Соловьёво; finsk: Taipale), tidligere Taipale, er et mindre bysamfund i Leningrad oblast i Rusland. Det ligger ved bredden af Ladogasøen på det Karelske næs, ca. 100 sydøst for den finsk-russiske grænse. Vuoksiflodens sydlige arm Burnaya løber ud i Ladoga ved Solovjovo.

Historie
Taipale lå ved Mannerheimlinjen under Vinterkrigen, ca. 20 km fra den sovjetiske grænse. Den blev kendt for de kraftige kampe, der blev udkæmpet der under Vinterkrigen, og blev holdt af finske tropper indtil krigens slutning, hvor hele det Karelske Næs blev afstået til Sovjetunionen. 

Under Fortsættelseskrigen lå Taipale i enden af VT-linjen og VKT-linjen, to forsvarslinjer som finnerne byggede for at bremse en eventuel Sovjetisk offensiv på det Karelske Næs. 

Erindringen om Taipale repræsenterer i både Rusland og Finland tragedien om tusinder af unge sønner brødre og fædre som døde i kamp.

Lokaliteter i Rusland i 2. verdenskrig
Lokaliteter i Finland i 2. verdenskrig
Seydou Keita

Seydou Keita (født 16. februar 1980 i Bamako) er en fodboldspiller fra Mali. Han har gennem karrieren spillet for blandt andet Sevilla, FC Barcelona, Valencia og AS Roma.

Keita har desuden (pr. april 2018) spillet 102 kampe og scoret 25 mål for Malis landshold.

Eksterne henvisninger 

Fodboldspillere fra Mali
Fodboldspillere fra Olympique Marseille
Fodboldspillere fra FC Lorient
Fodboldspillere fra RC Lens
Fodboldspillere fra Sevilla FC
Fodboldspillere fra FC Barcelona
Fodboldspillere fra Valencia CF
Fodboldspillere fra AS Roma
Burnaja

Burnaja (, ; ) er en flod i Priozerskij rajon i Leningrad oblast, Rusland. Den ligger på det Karelske næs. Den opstod i 1818 og flyder fra Sukhodolskojesøen til Ladogasøen. Burnaja er en del af Vuoksiflodens afvandingsområde. Indtil Vinterkrigen og Fortsættelseskrigen lå den i Finland, hvor den havde navnet Taipaleenjoki.

Oprindelig flød vandet fra Suvantosøen ud i Vuoksi gennem et vandløb ved Kiviniemi. Da der i 1818 blev bygget en kanal, som skulle dræne forårets oversvømmelser væk fra Suvanto til Viisijoki og Ladoga pludselig blev til Taipaleenjoki, som begyndte at dræne Suvanto og fik dens niveau til at falde med 7 m. Kiviniemi tørrede ud. I 1857 blev der gravet en kanal der, men strømmen skiftede retning, dannede strømfald og gjorde sejlads på Kiviniemi umulig. Siden 1857 har Sukhodolskojesøen og Burnajafloden udgjort den sydlige arm af Vuoksifloden, hvilket har reduceret vandstanden i den oprindelige nordlige arm, der flyder gennem Priozersk med 4 m.

Under den den finske vinterkrig fulgte den østlige del af Mannerheimlinjen Burnajafloden.

Referencer

Eksterne henvisninger 

Floder i Leningrad oblast
Serovo

Serovo (; ) er en lille by på det Karelske næs i det nordvestlige Rusland.

Byen ligger i Kurortnyj-distriktet på nordkysten af den Finske Bugt, hvor Roshchinka floden har sit udløb. Den har  indbyggere og ligger inden for den administrative grænse for Sankt Petersborgs føderale byområde.

Referencer 

Byer under den føderale by Sankt Petersborg
Dettelbach

Dettelbach er en by i Landkreis Kitzingen i Regierungsbezirk Unterfranken, i den tyske delstat Bayern. Ud over Dettelbach er der i kommunen landsbyerne Bibergau, Brück, Dettelbach-Bahnhof, Effeldorf, Euerfeld, Mainsondheim, Neuses am Berg, Neusetz, Schernau og Schnepfenbach.

Geografi 
Dettelbach ligger i den nordvestlige del af Bayern, ca. 20 kilometer øst for Würzburg og ca. 10 kilometer nord for Kitzingen. Byen ligger ved floden Main.

Eksterne henvisninger 

 Neuses am Berg 
 Euerfeld
Lebjazje

Lebjazje (russisk: Лебя́жье; finsk: Kuuterselkä) er en landsby på det Karelske næs i Vyborg-distriktet i Leningrad oblast.

Indtil Vinterkrigen var landsbyen finsk og hed Kuuterselkä, men blev afstået til Sovjetunionen sammen med resten af det Karelske næs ved Fredstraktaten i Moskva.
Under Fortsættelseskrigen løb den finske forsvarslinje VT-linjen gennem området. 

Lokaliteter i Finland i 2. verdenskrig
Lokaliteter i Rusland i 2. verdenskrig

fi:Kuuterselän taistelu
ja:クーテルセルカの戦い
sv:Slaget vid Kuuterselkä
Pervomajskoje

Pervomajskoje (; ; ) er en by i Vyborg-distriktet i Leningrad oblast, i Rusland, på det Karelske næs. Befolkningstallet er på .

Pervomajskoje hed tidligere Kivennapa og var en del af Finland indtil afslutningen på Vinterkrigen, hvor den blev afstået sammen med resten af det Karelske næs ved Fredstraktaten i Moskva.

Under Fortsættelseskrigen løb den finske forsvarslinje VT-linjen gennem området.

Lokaliteter i Finland i 2. verdenskrig
Lokaliteter i Rusland i 2. verdenskrig
Byer i Leningrad oblast
Dorte Toft

Dorte Toft (født 11. december 1944) er en dansk journalist og freelancer ved Point of View International. Hun bloggede i ca. 10 år på Bizzen – IT & Business. Emnerne for Dorte Tofts journalistiske arbejde har i de senere år været IT-sikkerhed, social software, ERP, IT og ledelse, brugervenlighed og store fejlslagne it-investeringer. Hun beskriver ofte sig selv som djævlens advokat.

I december 2008 var Dorte Toft med sine vedholdende skriverier på bloggen stærkt medvirkende til at bringe IT Factory og den administrerende direktør Stein Bagger til konkurs. Dorte Toft startede sine undersøgelser af forholdene i IT Factory flere år tidligere blandt andet ved igen og igen at spørge mennesker, hun interviewede i andre sammenhænge, om deres forståelse af forholdene i virksomheden. Hun skrev første gang om sagen på sin weblog 5. december 2007 – det vil sige næsten 1 år før, IT Factory blev erklæret konkurs.

Dorte Toft fik undervejs i sagen hjælp af læserne af hendes blog Bizzen - IT & Business, som tippede hende og hjalp med at tegne et mere dækkende billede af sagen. Bizzen - IT & Business lukkede med udgangen af juli 2016 .

Dorte Toft modtog eJour-prisen 2009 for sit arbejde med Bagger-sagen.
I 2009 modtog hun også FUJ-prisen (Juryens særpris)  og blev nomineret til Cavlingprisen i 2009.
I 2010 tildeltes hun Publicistprisen.

De senere år har emnerne for Dorte Tofts journalistiske arbejde især været udfordringerne ved kunstig intelligens og robotter, der skal færdes blandt mennesker, såsom selvkørende biler. Hun skriver også om udviklingen inden for overvågning, deep fakes og Falske nyheder. Desuden beskæftiger Toft sig med mønstre for svindel og holder indlæg om forsøg på at få journalister og medier til at tie. Ligeledes beskæftiger hun sig med kønsbaserede fordomme og det kønnede uddannelsesvalg, en overgang som fast bidragsyder til spalten matriarkatet i Politiken.

Dorte Toft var oprindelig programmør, inden hun i 1974-77 tog journalistuddannelsen.

Noter

Eksterne henvisninger 
 Dorte Tofts nu lukkede weblog: Bizzen IT & Business 
 Dorte Tofts hjemmeside 

Journalister fra Danmark
Personer i Kraks Blå Bog
Programmører fra Danmark
Bloggere
Journalister ved Berlingske
Modtagere af Publicistprisen
Sukhodolskoje

Sukhodolskoje (, ; ) er en 30 km lang sø på det Karelske næs i Priozerskij rajon i Leningrad oblast i Rusland. Søen er en del af Vuoksiflodens afvandingsområde, og udgør den sydlige arm, som har udløb i Burnajafloden.

Oprindelig løb vandet fra Sukhodolskoje stille ud i Vuoksi gennem et vandløb ved Kiviniemi; men i 1818 blev kanalen, der var gravet for at aflede højvandet om foråret til Burnajafloden, oversvømmet og afvandede Sukhodolskoje og sænkede søens vandspejl med 7 meter. Vandløbet ved Kiviniemi tørrede ud. I 1857 blev der gravet en ny kanel, men strømmen skiftede retning, afdækkede strømfald, der gjorde sejlads ved Kiviniemi umulig. Siden 1857 har Sukhodolskoje-søen og Burnajafloden udgjort den sydlige arm af Vuoksifloden, og har sænket niveauet på den oprindelige nordlige arm, der flyder gennem Priozersk med 4 m.

Referencer

Eksterne henvisninger 

 Statens vandvejsregister: Озеро Суходольское (Суванто-ярви), hentet 23. december 2022 

Søer i Rusland
Leningrad oblasts geografi
Manitoba Moose

Manitoba Moose er et professionelt ishockeyhold i American Hockey League. (AHL). De kommer fra Winnipeg, Manitoba, Canada og spiller i MTS Centre.

Nuværende spillere 
pr. 21. juli 2008

Noter 

Ishockeyklubber i Canada